Asid arsenus

Asid arsenus, juga dikenali dengan nama asid arsenius, ialah sejenis sebatian tidak organik dengan formula kimia H3AsO3. Ia diketahui terdapat di dalam larutan akua, tetapi belum pernah diasingkan sebagai bahan yang asli. Namun, ini tidak menjejaskan kepentingan As(OH)3.

Ciri-ciri
As(OH)3 ialah molekul berbentuk piramid yang terdiri daripada tiga kumpulan hidroksil yang terikat pada satu atom arsenik. Spektrum NMR 1H larutan asid arsenus terdiri daripada satu isyarat tunggal yang konsisten dengan kesimetrian tinggi molekul ini. Sebaliknya, spesis fosforus yang berkait secara nominal, H3PO3, kebanyakannya mengguna pakai struktur HPO(OH)2; P(OH)3 ialah komponen keseimbangan yang sangat kecil di dalam sebatian-sebatian seperti ini. Kelakuan berbeza antara sebatian-sebatian As dan P menunjukkan satu pola yang menunjukkan keadaan pengoksidaan yang tinggi adalah lebih stabil untuk unsur-unsur kumpulan utama yang lebih ringan daripada untuk unsur-unsur yang lebih berat.

Tindak balas
Penyediaan As(OH)3 melibatkan hidrolisis arsenik trioksida secara perlahan-lahan di dalam air. Dengan menambahkan bes, asid arsenus ini ditukarkan kepada ion-ion arsenit seperti [AsO(OH)2]-, [AsO2(OH)]2- dan [AsO3]3-. pKa pertamanya ialah 9.2. Tindak balas yang dikatakan berpunca daripada arsenik trioksida akua adalah disebabkan oleh asid arsenus dan bes-bes berkonjugatnya.

Toksikologi
Sebatian yang mengandungi arsenik adalah sangat bertoksik dan karsinogenik. Bentuk anhidrida asid arsenus, arsenik trioksida, digunakan sebagai racun herba, racun perosak dan rodentisid.

Rujukan



Pautan luar
 Case Studies in Environmental Medicine - Arsenic Toxicity

Kategori:Asid
Kategori:Sebatian arsenik